

מדינת ישראל, משרד החינוך

מנהל חדשנות וטכנולוגיה

**מגמת עיצוב שיער וטיפוח החן ס.מ 2810**

**תנאים לאישור בקשה לרישום תלמיד לבחינת המאפשרת לתלמיד בוגר המגמה לקבל תעודה מקצועית סוג 1 ספרות נשים.**

**רקע** : משנת הלימודים תשפ''ג, נכנס לתוקפו הסכם עם משרד העבודה אשר להלן עיקריו:

בוגר המגמה יכול לקבל תעודת מקצוע סוג - 1 "ספרות נשים" של משרד העבודה.

במסגרת הבחינה המעשית ועל מנת לקבל תעודת סיווג מקצועית ממשלתית, סוג 1 ספרות נשים, במגמת עיצוב שיער וטיפוח החן-2810, התלמיד יבחן במקצוע התמחות בהיקף 5 יח"ל , בחלק המעשי בהיקף 60%. במסגרת זו, התלמיד יידרש לבצע פעולות בסדנה/במספרה הבית ספרית, כגון: צביעת שיער, שטיפות צבע, הבהרת שיער, החלקות שיער וכדומה, על שיער אדם לקוח/ה, מתנדב/ת.

לשם כך ובנוסף לתנאים שיפורטו להלן, על מנהלי מוסדות החינוך, סגל ההוראה והמדריכים המלווים מקצועית את התלמידים בעת הבחינה, לפעול תוך הקפדה יתרה על [כללי הבטיחות בסדנה לעיצוב שיער וטיפוח החן](https://meyda.education.gov.il/files/MadaTech/bati/si-m28H.docx).

**על המוסד המבקש להגיש תלמיד לבחינה זו, לעמוד בתנאים שלהלן:**

* במוסד קיימת סדנה המאפשרת התנסות משמעותית לתלמיד לפי [הפרוגרמה](https://meyda.education.gov.il/files/Pop/0files/hair-style-beauty-care/high-school/programaa.pdf) של משרד החינוך.
* המוסד מלמד לפי [תכנית הלימודים](https://pop.education.gov.il/tchumey_daat/hair-styling-beauty-care/high-school/pedagogy-of-hair-style-beauty/curriculum/) של משרד החינוך ולפי סל השעות המחייב במגמה טכנולוגית.
* הלימודים במגמה מתקיימים מכיתה י עד יב על-פי תוכנית לימוד של: [מגמת עיצוב שיער וטיפוח החן](https://pop.education.gov.il/tchumey_daat/hair-styling-beauty-care/high-school/pedagogy-of-hair-style-beauty/curriculum/):
* [מקצוע תשתית "מדע וטכנולוגיה לכל"](https://pop.education.gov.il/tchumey_daat/science-technology-theoretical/high-school/pedagogy-of/study-program/#pos_430055) : לפחות 90 שעות.
* [מקצוע מוביל" יסודות בעיצוב שיער":](https://meyda.education.gov.il/files/Pop/0files/Hair-Design/New-extended-curriculum-2810.pdf)  5 יח"ל.
* [מקצוע התמחות "יישומי עיצוב שיער וטיפוח החן"](https://meyda.education.gov.il/files/Pop/0files/Hair-Design/Guidelines-indicators-specialization-profession-796589.pdf): 5 יח"ל.
* המורה המוביל במוסד, הינו מורה מקצועי בעל ותק וניסיון ובידו תעודת מקצוע סוג 2 ,לפחות.
* המורה בעל רישיון הוראה.
* התלמיד למד, נבחן ועבר בהצלחה במקצועות מוביל והתמחות בהיקף 10 יח"ל לפי הפרוט הבא:
* מקצוע מוביל: יסודות בעיצוב שיער, שאלון ראשי 5 יח"ל : 778580 המורכב משני שאלונים:

שאלון 778381 עיוני , חיצוני, בהיקף 70%.

שאלון 778283 הערכה חלופית, מטלת ביצוע, ציון בית ספרי בהיקף 30% תסרוקת ונייר עמדה.

* במקצוע התמחות " יישומי עיצוב שיער וטיפוח החן" 5 יח''ל שאלון 796589 הכולל:

60% כישורי עיצוב שיער לפי מחוון , [כולל עבודה על](https://meyda.education.gov.il/files/Pop/0files/hair-style-beauty-care/high-school/Part-of-units-study-796589.pdf) שיער אדם ) [חובה)](https://meyda.education.gov.il/files/Pop/0files/hair-style-beauty-care/high-school/Part-of-units-study-796589.pdf) .

40% הגשת ספר פרויקט ובו תיעוד : עבודה אישית עיונית מחקרית מלווה בתוצר: [מצורף מחוון](https://meyda.education.gov.il/files/Pop/0files/hair-style-beauty-care/high-school/make-up-art.pdf) .

* חובה : התלמיד יבחן במקצוע התמחות בהיקף 5 יח"ל , בחלק המעשי בהיקף 60% במספרה **על שיער אדם לקוח/ה מתנדב/ת אמיתי/ת**[[1]](#footnote-0).
* **אחריות וביטוח:**

יובהר להלן, כי האחריות על פי דין כלפי התלמידים וכלפי הלקוחות מוטלת על הבעלות של המוסד החינוכי אשר מפעיליו, מוריו ועובדיו אינם עובדי משרד החינוך (עובדי מדינה), (להלן: "הבעלות").

* על הבעלות המעוניינת להגיש את תלמידיה לבחינה זו, לערוך ולקיים ביטוחים הולמים ביחס לסיכונים הנובעים מביצוע הפעולות האמורות לעיל במהלך הבחינה נשוא מסמך זה וככל שנהוגים בתחום פעילותה (לדוגמה: ביטוח חבות מעבידים, ביטוח אחריות כלפי צד שלישי, (לרבות כלפי הלקוחות המתנדבים), ביטוח אחריות מקצועית, ביטוח חבות מוצר, ביטוח משולב אחריות מקצועית / מוצר, ביטוח רכוש, או כל ביטוח אחר, **לפי העניין**), בגבולות אחריות סבירים בהתאם לאופיים והיקפם של הסיכונים הכרוכים בביצוע הבחינה.

הערה: הנחיות אלו שונות מבחינה בהיקף 5 יח"ל רגילה בה התלמיד נדרש לעבוד על ראש בובה.

[בחינה בשאלון 796579 לתעודת מקצוע סוג 1](https://meyda.education.gov.il/files/Pop/0files/hair-style-beauty-care/high-school/Part-of-units-study-796589.pdf)

**להלן הכישורים הנדרשים מתלמיד הנבחן על יכולת טיפול בשיער אדם של לקוח/ה מתנדב/ת וכוללים בקיאות ב:**

* יכולת אבחון שיער אדם לפני פעולה כימית
* שימוש נכון ואחיזה נכונה של כלי עבודה
* שמירה על כללי הבטיחות בעבודה
* התאמה והכנת צבע שיער ללקוחה ולטעמה האישי
* תספורת מלאה המתאימה לצורת הפנים של הלקוח/ה
* עיצוב השיער באמצעות פן מקצועי
* תקשורת מקצועית ומכבדת עם לקוחה
* שמירה על תהליך עבודה מסודר
* שמירה על סביבת עבודה היגיינית

**אופן ההרשמה לבחינה במשרד החינוך:**

ההרשמה תעשה כל שנה, על ידי רכז הבגרות במוסד החינוכי, בשיתוף רכז המגמה לפי הנחית אגף הבחינות.

רכז הבגרות ירשום לבחינה זו רק את התלמידים אשר מסוגלים ויכולים להתמודד עם הדרישות לבחינה לסוג 1

**סמל שאלון חדש לתעודת מקצוע סוג 1**

סמל שאלון 796579 הינו סמל שאלון ייחודי לבחינה זו ,

**כיצד התלמיד יקבל את תעודה סוג 1 ?**

קבלת סוג 1 תלויה בהצלחת התלמיד בבחינות

התעודה תעלה באמצעות אגף הבחינות של משרד העבודה לאתר [המערך הדיגיטלי הלאומי](https://www.gov.il/he/pages/shdera) ברשות התקשוב הממשלתי, התלמיד יכנס לאזור האישי וידפיס את התעודה.

1. לקוח/ה מתנדב/ת אמיתי/ת-הכוונה טיפול בשיער של אדם [↑](#footnote-ref-0)